open-index/open-wikipedia-markdown huggingface dataset:
வேலன்சியா காற்பந்தாட்டக் கழகம்

**வேலன்சியா காற்பந்தாட்டக் கழகம்** (**Valencia Club de Fútbol**) என்பது எசுப்பானியாவின் வேலன்சியா நகரை அமைவிடமாகக் கொண்ட கால்பந்துக் கழகமாகும்.  இக்கழகம் எசுப்பானியாவின் முதல்நிலைக் கூட்டிணைவான லா லீகாவில் பங்குகொள்கிறது. எசுப்பானியாவிலும் ஐரோப்பாவிலும் பெரும் வெற்றிகள் கண்ட ஒரு முக்கியமான கால்பந்துக் கழகம் இதுவாகும்.  

வேலன்சியா வென்ற கோப்பைகள் பின்வருமாறு:
*6 லா லீகா வாகையர் பட்டங்கள்
*7 கோபா டெல் ரே கோப்பைகள்
*2 நகர்களிடை காட்சிப் போட்டி (இதுவே யூஈஎஃப்ஏ யூரோப்பா கூட்டிணைவுக்கு முன்னோடி)
*1 யூஈஎஃப்ஏ கோப்பை
*1 யூஈஎஃப்ஏ கோப்பை வெற்றியாளர்கள் கோப்பை
*2 யூஈஎஃப்ஏ உன்னதக் கோப்பை

வேலன்சியா கால்பந்துக் கழகம் தொடர்ச்சியாக இருமுறை யூஈஎஃப்ஏ வாகையர் கூட்டிணைவு இறுதிப் போட்டிகளை எட்டியுள்ளனர்.  2000-ஆம் ஆண்டின் இறுதிப் போட்டியில் சக எசுப்பானிய அணியான ரியல் மாட்ரிட்-டிடம் தோற்றனர்.  2001-ஆம் ஆண்டில் செருமனி அணியான பேயர்ன் மியூனிச்-சிடம் பெனால்டி முறையில் தோற்றனர்; முழு-நேர ஆட்ட முடிவில் 1-1 என்ற இலக்குகள் கணக்கில் இருந்தனர்.  மொத்தமாக ஏழு ஐரோப்பிய கோப்பை இறுதிப் போட்டிகளை எட்டி, அவற்றுள் நான்கை வென்றுள்ளனர்.

ஒட்டுமொத்த லா லீகா வரலாற்றில் பெற்ற புள்ளிகள் பட்டியலில், இவர்கள் பார்சிலோனா மற்றும் ரியல் மாட்ரிட் அணிகளுக்கடுத்து மூன்றாவது இடத்தில் இருக்கின்றனர்.  ஐரோப்பிய அளவிலும் அவ்விரு அணிகளுக்கு அடுத்தபடியாக அதிக வெற்றிகள் பெற்ற எசுப்பானிய அணியாக இருக்கின்றனர்.  இம்மூன்று அணிகள் மட்டுமே ஐந்து அல்லது அதற்கு மேற்பட்ட ஐரோப்பிய கோப்பைகளை வென்ற எசுப்பானிய அணிகள்.

## குறிப்புதவிகள்

பகுப்பு:எசுப்பானிய காற்பந்தாட்டக் கழகங்கள்
நித்திய கர்மம்

**நித்திய கர்மம்** ஒரு மனிதன் நாள்தோறும், வேத வேதாந்த சாத்திரங்களில் கூறப்பட்ட  செயல்களை (கருமங்களை) நித்திய கர்மம்  என்பர். எடுத்துக்காட்டு: அதிகாலை, நண்பகல் மற்றும் மாலை வேளைகளில் காயத்ரி மந்திரம் கூறி சந்தியா வந்தனம் செய்தல், அக்கினி ஹோத்திரம் எனும் சிறு வேள்வி செய்தல் மற்றும் பஞ்சமகாயக்ஞம் செய்தல்.

## உதவி நூல்
* வேதாந்த சாரம், சுலோகம் 9 , நூலாசிரியர், ஸ்ரீசதானந்தர், வெளியீடு, ஸ்ரீஇராமகிருஷ்ண மடம், சென்னை. 
* ஆதிசங்கரரின் வேதாந்த சூத்திரங்கள், தொகுதி 1 http://sacred-texts.com/hin/sbe34/index.htm
* ஆதிசங்கரரின் வேதாந்த சூத்திரங்கள், தொகுதி 2 http://sacred-texts.com/hin/sbe34/index.htm

## வெளி இணைப்புகள்
* http://chiraan.blogspot.in/2008/11/nitya-naimittik-kamya-karma.html

பகுப்பு:இந்து மெய்யியல் கருத்துருக்கள்
பகுப்பு:இந்திய மெய்யியல்
பகுப்பு:வைதிக மெய்யியல்கள்
நைமித்திக கர்மம்

**நைமித்திக கர்மம்** எனில் ஒரு நோக்கத்துடன் கூடிய அல்லது காரணத்துடன் கூடிய செயலே  நைமித்திக கர்மம் ஆகும். ஏதாவது ஒரு தனிப்பட்ட நோக்கம் அல்லது காரணத்தினால் செய்யத் தக்க கர்மம் நைமித்திக கர்மம் ஆகும். எடுத்துக்காட்டு: வேதத்தில் கூறியவாறு குழந்தை பிறந்தவுடன் செய்ய ஜாதேஷ்டி யாகம் அல்லது **ஜாதகர்மா** மற்றும் உபநயனம் போன்ற கர்மங்கள் நைமித்திக கர்மங்கள் ஆகும். மேலும் அமாவாசை, பௌர்ணமிகளில் செய்ய வேண்டிய தர்சபூர்ணமாச யாகங்கள், சிரார்த்தம் போன்ற கர்மங்கள் நைமித்திக கர்மங்களின் வகைகள் ஆகும்.

## உதவி நூல்
* வேதாந்த சாரம், சுலோகம் 10 , நூலாசிரியர், சதானந்தர், வெளியீடு, ஸ்ரீஇராமகிருஷ்ண மடம், சென்னை. 
* ஆதிசங்கரரின் வேதாந்த சூத்திரங்கள், தொகுதி 1 http://sacred-texts.com/hin/sbe34/index.htm
* ஆதிசங்கரரின் வேதாந்த சூத்திரங்கள், தொகுதி 2 http://sacred-texts.com/hin/sbe34/index.htm

## வெளி இணைப்புகள்
* http://chiraan.blogspot.in/2008/11/nitya-naimittik-kamya-karma.html

பகுப்பு:இந்து மெய்யியல் கருத்துருக்கள்
பகுப்பு:இந்திய மெய்யியல்
பகுப்பு:வைதிக மெய்யியல்கள்
பிராயசித்த கர்மம்

**பிராயசித்த கர்மம்** என்பது ஒரு மனிதன் தான் செய்த பாவத்தை நீக்கிக் கொள்வதற்கு அல்லது குறைத்துக் கொள்வதற்கு உறுதுணையாக உள்ள சாந்திராயணம் போன்ற யாகங்கள் செய்வதற்கு பிராயசித்த கர்ம்ம் என்பர். முற்பிறவியில் செய்த தீய செயலின் பலன்தான் பாவம் ஆகும். இப்பாவத்தின் விளைவுதான் துயரம், வேதனைகளை ஏற்படுத்துகிறது. பாவம் செய்தவன் அதன் விளைவுகளிலிருந்து தப்பித்துக் கொள்ளவேண்டும் எனில், வேதாந்த சாத்திரங்கள் வகுத்துள்ள பாவத்தை நீக்கும் பிராயச் சித்தக் கர்மங்களை செய்ய வேண்டும்.

`பிராய` எனில் தவம் ஆகும். `சித்தம்` எனில் நிச்சயம் அல்லது உறுதி ஆகும். பாவத்தை அகற்றுவதற்காகச் செய்யும் தவத்தின் உறுதியால் இதைப் பிராயச்சித்தம் என்று ஆங்கீரச ஸ்மிருதி விவரிக்கிறது.

தரும சாத்திர நூல்களில் பலவிதமான பாவங்களும் அதற்குரிய பிராயச்சித்தங்களும் விவரிக்கப்பட்டுள்ளது. எடுத்துக்காட்டுகள்: அகமர்ஷணம், அதிக்ருச்சரம், அர்த்தக்கிருச்சரம், கோவிரதம், சந்திராயணம் எனும் விரதங்களே பிராயச்சித்த கர்மங்கள்.

**சந்திராயண விரதம்** எனும் பிராயசித்த கர்மம் என்பது சந்திரனின் வளர்பிறை தேய்பிறை கலைகள் போன்று,  பிராயசித்த கர்மத்தைக் கடைப்பிடிக்கும் ஒருவன் தான் உண்ணும் உணவை பௌர்ணமியிலிருந்து சிறிது சிறிதாக குறைத்துக் கொண்டு, அமாவாசை நாளன்று முழு உண்ணாவிரதம் கடைப்பிடித்து, பிறகு அடுத்த நாள்முதல் பௌர்ணமி நாள் வரை உண்ணும் உணவை அதிகப்படுத்திக் கொண்டே செல்வதாகும்.

## உதவி நூல்
* ஆதிசங்கரரின் வேதாந்த சூத்திரங்கள், தொகுதி 1 http://sacred-texts.com/hin/sbe34/index.htm
* ஆதிசங்கரரின் வேதாந்த சூத்திரங்கள், தொகுதி 2 http://sacred-texts.com/hin/sbe34/index.htm
* வேதாந்த சாரம், சுலோகம் 11 , நூலாசிரியர், சதானந்தர், வெளியீடு, ஸ்ரீஇராமகிருஷ்ண மடம், சென்னை.

பகுப்பு:இந்து மெய்யியல் கருத்துருக்கள்
பகுப்பு:இந்திய மெய்யியல்
பகுப்பு:வைதிக மெய்யியல்கள்
பகுப்பு:இந்து சமயம்
டெய்லர் லாட்னர்

**டெய்லர் லாட்னர்** இவர் ஒரு அமெரிக்கா நாட்டு நடிகர் ஆவர். இவர் ட்விலைட் திரைப்படத்தின் மூலம் பிரபலமானார்.
இவர் 2001ம் ஆண்டு ஷேடோ ப்யூரி என்ற திரைப்படத்தின் மூலம் குழந்தை நட்சத்திர நடிகராக தோற்றினார். அதைத் தொடர்ந்து 2005ம் தி அட்வென்ச்சர்ஸ் ஒப் ஷர்க்பாய் அண்ட் லாவகிர்ல் என்ற 3D திரைபடத்தில் நடித்தார் அந்த திரைப்படத்தில் நடித்ததற்காகவும் மற்றும் ட்விலைட் என்ற திரைப்படம் நடித்ததற்காகவும்  பல விருதுகளை வெற்றார் என்பது குறிப்பிடத்தக்கது.

## ஆரம்பகால வாழ்க்கை
இவர் 1992ம் ஆண்டு ரண்ட் ராபிட்ஸ், மிச்சிகன், ஐக்கிய அமெரிக்காவில் பிறந்தார். இவரின் தந்தை ஒரு மத்திய விமான பைலட் மற்றும் தாயார் ஒரு மென்பொருள் மேம்பாட்டு நிறுவனத்தில் வேலை செய்கிறார். இவருக்கு ஒரு சகோதரி உண்டு அவரின் பெயர் மேக்னா. இவர் ரோமன் கத்தோலிக்க மதத்தை சேர்த்தவர் ஆவர்.

## திரைப்படம்

* 2001 	ஷேடோ ப்யூரி
* 2005 தி அட்வென்ச்சர்ஸ் ஒப் ஷர்க்பாய் அண்ட் லாவகிர்ல் 3டி
* 2005 	சிபேர் பி தி டோசன்  2
* 2008 	ட்விலைட்
* 2009 	தி ட்விலைட் சாகா: நியூ மூன்
* 2010 	வாலண்டைன் டே
* 2010 	தி ட்விலைட் சாகா: எக்லிப்ஸ்
* 2011 	அபடுக்டியன்
* 2011 	தி ட்விலைட் சாகா: பிரேக்கிங் டவுன் - பார்ட் 1
* 2012  தி ட்விலைட் சாகா: பிரேக்கிங் டவுன் - பார்ட் 2
* 2013 	க்ரோன் அப்ஸ் 2
* 2014 	ட்ரேஸர்ஸ்

## வெளி இணைப்புகள்
* 

பகுப்பு:அமெரிக்க நாடக நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:வாழும் மக்கள்
பகுப்பு:1992 பிறப்புகள்
பகுப்பு:மீநாயகன் திரைப்பட நடிகர்கள்
பகுப்பு:ஆங்கில அமெரிக்கர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
யாழ்ப்பாணத் தமிழ்

**யாழ்ப்பாணத் தமிழ்** என்பது இலங்கையின் யாழ்ப்பாணப் பகுதியில் வழக்கில் உள்ள தமிழைக் குறிக்கும். இது பேச்சு வழக்கு எழுத்து வழக்கு என்னும் இரண்டையும் உள்ளடக்கியது. இது தமிழ் மொழியின் பல்வேறு வட்டார வழக்குகளுள் ஒன்று. சில வேளைகளில் யாழ்ப்பாணத் தமிழையே இலங்கைத் தமிழ் என்று சிலர் கருதி வந்திருந்தாலும், இது இலங்கையில் வழங்கும் பல்வேறு வட்டார வழக்குகளுள் ஒன்று மட்டுமே. அத்துடன், யாழ்ப்பாணப் பகுதிக்கு உள்ளேயே பேச்சு வழக்கில் வேறுபாடுகள் காணப்படுகின்றன. தீவுப்பகுதியில் பேசப்படும் தமிழை இதற்கு ஒரு எடுத்துக் காட்டாகக் கொள்ளலாம்.

## இவற்றையும் பார்க்கவும்
* யாழ்ப்பாணத்துப் பேச்சுத் தமிழ்
* மட்டக்களப்புத் தமிழ்
* வன்னித்தமிழ்
* மலையகத் தமிழ்

பகுப்பு:இலங்கைத் தமிழ் வழக்குகள்
பகுப்பு:தமிழின் வட்டார வழக்குகள்
கர்னால் விமான நிலையம்

**கர்னால் விமான நிலையம்** (Karnal Airport அல்லது Karnal Flying Club)  இந்தியாவின் ஹரியானா மாநிலத்தின் கர்னால் () நகரில் அமைந்துள்ளது. இவ்விமான நிலையம் விமான ஓட்டிகளின் பயிற்சிக்காக அதிகம் பயன்படுத்தப்படுகிறது. இது 1967 ஆம் ஆண்டிலிருந்து செயல்பட்டு வருகிறது. இவ்விமான நிலையத்தின் அமைவிடம்  ஆகும்.

பகுப்பு:இந்திய வானூர்தி நிலையங்கள்
ஜஸ்டிஸ் லீக்

**ஜஸ்டிஸ் லீக்** என்பது புனைகதை சாகச கதாநாயகர்கள் தோன்றும் வரைகலை புத்தகமாகும். இந்த புத்தகங்களை டீசீ காமிக்ஸ் நிறுவனம் பிரசுரம் செய்கிறது. இது **ஜஸ்டிஸ் லீக் ஆப் அமெரிக்கா** என்றும் **ஜெஎல்ஏ** என்றும் அறியப்படுகிறது. **[[தி பிரேவ் அன்ட் தி போல்ட்]]** #28 (பிப்ரவரி/மார்ச் 1960) ல் சூப்பர்மேன், பேட்மேன், வொன்டர் மேன், தி பிளாஷ், ஹால் ஜோர்டன், சமுத்திரப்புத்திரன் மற்றும் மார்டின் மேன்ஹன்டர் ஆகிய கதாப்பாத்திரங்களுடன் ஜஸ்டிக் லீக் முதன்முதலாக வெளிவந்தது.

## ஆதாரங்களும் மேற்கோள்களும்

## வெளி இணைப்புகள்
*ஜஸ்டிஸ் லீக்  டீசீ காமிக்ஸ் இணையத்தில்
*ஜஸ்டிஸ் லீக் ஆப் அமெரிக்கா at டான் மார்க்ஸ்டீன் டூனோப்பீடியா WebCitation Archive
*தி ஜஸ்டிஸ் லீக் லைப்ரேரி 
*

பகுப்பு:வரைகதை
ஜஸ்டிஸ் லீக் உறுப்பினர்களின் பட்டியல்

டீசி காமிக்ஸின் வரைகலை சாகசகதாநாயகர்களைக் கொண்ட குழுவானது **ஜஸ்டிஸ் லீக்** என்பதாகும். பல்வேறு காலகட்டங்களில் அதிக அளவிளான கதாப்பாத்திரங்கள் வெவ்வேறு சேர்க்கையில் இக்குழுவில் இடம்பெற்றுள்ளன.

## கதாப்பாத்தங்கள்

## நியூ 52
### ஜஸ்டிக் லீக்

### ஜஸ்டிக் லீக் ஆப் அமெரிக்கா

### ஜஸ்டிக் லீக் டார்க்

### ஜஸ்டிக் லீக் இன்டர்நேசுனல்

## வேறு நபர்கள்

## பணியாளர்கள்
கர்மங்கள்

**கர்மங்கள்** அல்லது **செயல்கள்** என்பது காம்ய கர்மம் (பயனை விரும்பும் செயல்கள்), நிசித்த கர்மம் (தவிர்க்க வேண்டிய செயல்கள்), நித்திய கர்மம், (அன்றாடம் கட்டாயமாக செய்ய வேண்டிய கடமைகள்) மற்றும் நைமித்திக கர்மம் (செய்ய வேண்டிய சமயச் சடங்குகள்), பிராயசித்த கர்மம் (செய்த பாவத்தை நீக்கும் பொருட்டு செய்யப்படும் கர்மங்கள்) என ஐந்து வகையான கர்மங்களை இந்து சமய வேதங்கள் மற்றும் வேதாந்த சாத்திரங்கள் வகைப்படுத்தியுள்ளது.
## இதனையும் காண்க
* சஞ்சிதா கர்மா
## மேற்கோள்கள்

## உசாத்துணை
* ஆதிசங்கரரின் வேதாந்த சூத்திரங்கள், தொகுதி 1 http://sacred-texts.com/hin/sbe34/index.htm
* ஆதிசங்கரரின் வேதாந்த சூத்திரங்கள், தொகுதி 2 http://sacred-texts.com/hin/sbe34/index.htm
* வேதாந்த சாரம், சுலோகம் 7 முதல் 11 முடிய,  நூலாசிரியர்,  ஸ்ரீசதானந்தர், ஸ்ரீஇராமகிருஷ்ண மடம் வெளியீடு, சென்னை.

பகுப்பு:இந்து மெய்யியல் கருத்துருக்கள்
பகுப்பு:வைதிக மெய்யியல்கள்
சுக்குரோசு

**சுக்குரோசு** என்பது பொதுவாக **மேசைச் சர்க்கரை** என அழைக்கப்படும் கரிமச் சேர்வை ஆகும். இதைச் சக்கரோசு என்றும் அழைப்பது உண்டு. வெண்ணிறமும் மணம் அற்றதுமான பளிங்குருத் தூளான இது இனிப்புச் சுவை கொண்டது. இதனால் இனிப்பான உணவுப் பொருள்களில் பயன்படுகிறது. இதன் மூலக்கூறு, ஒருசக்கரைடுகள், குளுக்கோசு, புருக்டோசு ஆகியவற்றைக் கொண்ட இருசக்கரைடு ஆகும். இதன் மூலக்கூற்று வாய்பாடு C12H22O11. 19 ஆம் நூற்றாண்டின் நடுப் பகுதியில் இச்சொல் உருவாக்கப்பட்டது. இலத்தீன் மொழியில் *சுக்ரம்* (sucrum) என்பது "சர்க்கரை" என்னும் பொருள் கொண்டது. -ஓசு (-ose) என்பது ஒரு அறிவியல் பின்னொட்டு. 2013 ஆம் ஆண்டில் உலகம் முழுவதிலும் 175 மில்லியன் மெட்ரிக் தொன்கள் மேசைச் சர்க்கரை உற்பத்தி செய்யப்பட்டது.

## குறிப்புகள்

## இவற்றையும் பார்க்கவும்
* சர்க்கரைப் பதிலீடு 
பகுப்பு: இனிப்பூட்டிகள்
பகுப்பு:இரட்டைச்சர்க்கரைகள்
பகுப்பு:சர்க்கரை
மட்டக்களப்புத் தமிழ்

**மட்டக்களப்புத் தமிழ்** என்பது, இலங்கையின் கிழக்கு மாகாணத்தில் உள்ள மட்டக்களப்புப் பகுதியில் வழக்கில் உள்ள தமிழைக் குறிக்கும். இது இலங்கைத் தமிழின் ஒரு வட்டார வழக்கு எனலாம். இப்பகுதியில் வாழும் தமிழ் மக்களது பண்பாடு, சூழல், வரலாறு போன்றவை தனித்துவமானவை. இதனால், இங்கு வழக்கில் உள்ள தமிழிலும் இதன் தாக்கங்கள் உள்ளதைக் காணலாம். மட்டக்களப்புத் தமிழில் பிற இடங்களில் வழக்கிழந்து போன பல பழந்தமிழ்ச் சொற்கள் பயன்பாட்டில் உள்ளன. இதனால், இலங்கையில் உள்ள பிற வட்டார வழக்குகளோடு ஒப்பிடும்போது தூய தமிழுக்குக் கிட்டியது மட்டக்களப்புத் தமிழே என்ற கருத்தும் உண்டு.

## இவற்றையும் பார்க்கவும்
* மட்டக்களப்புப் பேச்சுத் தமிழ்
* யாழ்ப்பாணத் தமிழ்
* வன்னித்தமிழ்
* மலையகத் தமிழ்

பகுப்பு:இலங்கைத் தமிழ் வழக்குகள்
பகுப்பு:தமிழின் வட்டார வழக்குகள்
பெருந்தோட்டம்

**பெருந்தோட்டம்** என்பது, தொலைதூரச் சந்தைகளுக்காகப் பயிர் செய்வதற்கு உரிய பெரிய பரப்பளவு கொண்ட தோட்டத்தைக் குறிக்கும். பெருந்தோட்டம் என்பது தெளிவாக வரையறுக்கப்பட்ட ஒரு சொல் அல்ல எனினும், உள்நாட்டுப் பயன்பாட்டுக்காக அல்லாமல், ஏற்றுமதிக்கான வணிகப் பயிர்களைப் பெருமளவில் பயிர் செய்வதற்கான தோட்டங்களையே இது குறிக்கிறது.

பெருந்தோட்டங்களில் பயிரிடப்படும் பயிர்களுள், ஊசியிலை மரங்கள், பருத்தி, காப்பி, தேயிலை, புகையிலை, கரும்பு, இறப்பர் போன்றவை அடங்கும். குதிரை மசால், குளோவர்ச் செடி போன்ற தீவனப் பயிர்களைப் பயிரிடும் தோட்டங்களைப் பெருந்தோட்டங்கள் என்னும் வகைக்குள் அடக்குவது இல்லை. பெருந்தோட்டங்கள் எப்போதும் பெரும் பரப்பளவில் பயிராகும் ஒற்றைப் பயிர்களுக்கு உரியவை.

பகுப்பு:வேளாண்மை
சுந்தரம் சிறீஸ்கந்தராஜா

**சுந்தரம் சிறீஸ்கந்தராஜா** (*Sundaram Sriskandarajah*, (10 நவம்பர் 1953- 23 சனவரி 2014) இலங்கை மேன்முறையீட்டு நீதிமன்றத் தலைமை நீதிபதி ஆவார். பீஜியில் மேன்முறையீட்டு நீதிமன்ற நீதிபதியாகவும், உயர் நீதிமன்ற நீதியரசராகவும் இவர் பணியாற்றியுள்ளார்.

## வாழ்க்கைக் குறிப்பு
யாழ்ப்பாணம், ஆனைக்கோட்டையைப் பிறப்பிடமாகவும், நீர்வேலியை வசிப்பிடமாகவும் கொண்டிருந்த சிறீஸ்கந்தராஜா மானிப்பாய் இந்துக் கல்லூரி, கொழும்பு இந்துக் கல்லூரி ஆகியவற்றின் பழைய மாணவர் ஆவார். அதன் பின்னர் 1976 ஆம் ஆண்டு இலங்கை சட்டக் கல்லூரியில் இணைந்து 1979 இல் சட்டப் படிப்பை முடித்துச் சட்டமா அதிபர் திணைக்களத்தில் பணியாற்றினார். 1991 முதல் 1995 வரையிலும் அரச வழக்கறிஞராகவும், செப்டம்பர் 1995 முதல் செப்டம்பர் 1997 வரை மூத்த வழக்கறிஞராகவும் நியமிக்கப்பட்டார்.

பொதுநலவாய புலமைப்பரிசில் பெற்று மேற்கிந்தியத் தீவுகளில் பார்படோசு பல்கலைக்கழகத்தில் 1995 இல் சட்ட முதுகலை (சட்ட வரைவு) பட்டம் பெற்றார். அதன் பின்னர் ஆகத்து 1997 இல் வட மாகாண மேல் நீதிமன்ற நீதிபதியாக வவுனியாவில் பணியாற்றினார். இக்காலப் பகுதியில் தீவிரவாதத் தடைச்சட்டத்தின் கீழ் பல வழக்குகளை இவர் விசாரித்தார். அக்டோபர் 2000 ஆம் ஆண்டில் மேல் மாகாண மேல்நீதிமன்ற நீதிபதியாக நியமனம் பெற்றார்.

சூன் 24, 2011 இல் மேன்முறையீட்டு நீதிமன்றத்தின் தலைமை நீதிபதியாக அரசுத்தலைவர் மகிந்த ராசபக்சவினால் நியமிக்கப்பட்டார். இடையில் சில காலம் பீஜி தீவுகளில் மேன்முறையீட்டு நீதிமன்ற நீதிபதியாகவும், உயர் நீதிமன்ற நீதிபதியாகவும் பணியாற்றியுள்ளார்.

## வரலாற்றுப் புகழ் மிக்க சில தீர்ப்புகள்
முன்னாள் தலைமை நீதிபதி சிராணி பண்டாரநாயக்காவின் பதவி நீக்கம் இலங்கை அரசியலமைப்புக்கு முரணானது என உயர் நீதிமன்றம் அளித்த தீர்ப்புக்கு எதிராக அரசு மேன்முறையீடு செய்தது. உயர்நீதிமன்றத்தின் தீர்ப்பு சரியானது என இவர் தீர்ப்பளித்திருந்தார். இதனால் இவர் மரண அச்சுறுத்தலுக்கு ஆளாகியிருந்தார் என இலங்கை சட்டத்தரணிகள் கூட்டமைப்பு .கூறியிருந்தது.

மன்னார் நீதிமன்றத்தின் மீதான தாக்குதல் தொடர்பில் அமைச்சர் ரிசாட் பதூர்தீனுக்கு எதிரான மேன்முறையீட்டு வழக்குகளுக்கு அவர் வழங்கிய கட்டளைகள் முக்கியமானதாக கருதப்பட்டது.

## மறைவு
சிறிது காலம் மூளைப் புற்றுநோயால் பாதிக்கப்பட்டிருந்த நீதியரசர் சிறீஸ்கந்தராஜா தனது 61 வது அகவையில் 2014 சனவரி 23 இல் கொழும்பில் காலமானார்.

## மேற்கோள்கள்

பகுப்பு:1953 பிறப்புகள்
பகுப்பு:2014 இறப்புகள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ் நீதிபதிகள்
பகுப்பு:இலங்கைத் தமிழ் வழக்கறிஞர்கள்
ஹூப்ளி விமான நிலையம்

**ஹூப்ளி விமான நிலையம்** (Hubli Airport அல்லது Hubli Air Force Base)  இந்தியாவின் கர்நாடகம் மாநிலத்தில் ஹூப்ளி நகரில் அமைந்துள்ளது.
இந்த விமான நிலையம் 369 ஏக்கரில் அமைந்துள்ளது. 150 பயணிகளைக் கையாளும் திறன் பெற்றுள்ளது. தற்போதைய விரிவாக்கப்பணிகள் 2014 ஆம் ஆண்டு நிறைவடையும் என எதிர்பார்க்கப்படுகிறது. இவ்விமான நிலையத்தின் அமைவிடம்  ஆகும்.
## இதையும் பார்க்க
* ஹூப்ளி

பகுப்பு:கர்நாடக மாநில வானூர்தி நிலையங்கள்
சிவா செல்லையா

**சிவா செல்லையா** (*Siva Selliah*, 1924–1997) இலங்கைத் தமிழ் நீதிபதியும், இலங்கை மேன்முறையீட்டு நீதிமன்றத்தின் முன்னாள் நீதிபதியும், உயர்நீதிமன்ற, மற்றும் நீதித்துறை நடுவரும் ஆவார். இவர் கொழும்புப் பல்கலைக்கழகத்தின் மெலவை உறுப்பினராகவும் இருந்தார்.

சிவநாதன் செல்லையா என்ற இயற்பெயர் கொண்ட சிவா செல்லையா 1924 ஆம் ஆண்டில் கொழும்பில் நல்லதம்பி செல்லையா என்பவருக்குப் பிறந்தார். தந்தை ஒரு பங்குத் தரகர். கொழும்பு றோயல் கல்லூரியில் கலி பயின்ற சிவநாதன் இலங்கைப் பல்கலைக்கழகத்தில் இளங்கலைப் பட்டம் பெற்றார். பின்னர் அவர் இலங்கை சட்டக் கல்லூரியில் சட்டம் பயின்று வழக்கறிஞரானார்.

சில காலம் வழக்கறிஞராகப் பணியாற்றிய பின்னர் நீதித்துறையில் நுழைந்தார். நீதித்துறை நடுவராகப் பணியாற்றிய பின்னர் உயர் நீதிமன்ற நீதிபதியாகப் பதவியேற்றார். 1987 ஆம் ஆண்டில் இளைப்பாறும் வரை இவர் இலங்கை மேன்முறையீட்டு நீதிமன்ற நீதிபதியாகப் பணியாற்றினார்.

## மேற்கோள்கள்

## வெளி இணைப்புகள்
* http://www.mtiruchelvam.com/review_by_jeyaraj 

பகுப்பு:இலங்கைத் தமிழ் நீதிபதிகள்
பகுப்பு:இலங்கைத் தமிழ் வழக்கறிஞர்கள்
பகுப்பு:இலங்கை இந்துக்கள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:1924 பிறப்புகள்
பகுப்பு:1997 இறப்புகள்
காட்டுச் சூரியகாந்தி

**காட்டுச் சூரியகாந்தி** (*Tithonia diversifolia*) என்பது "சப்பானிய  சூரியகாந்தி" என அறியப்படும் பூக்குந்தாவரமாகும். இது கிழக்கு மெக்சிக்கோ மற்றும் மத்திய அமெரிக்காவை தாயகமாகக் கொண்டதும் ஏனைய பகுதிகளுக்கு அறிமுகப்படுத்தப்பட்ட தாவரமாகவுள்ளது. இது வளரும் இடத்திற்கு ஏற்ப ஆண்டுத் தாவராமாகவோ, பல்லாண்டுத் தாவரமாகவோ இருக்கும்.

## உசாத்துணை

## வெளி இணைப்புகள்

பகுப்பு:மலர்கள்
பகுப்பு:சூரியகாந்திக் குடும்பம்
பகுப்பு:இலங்கையில் பரவிய ஆக்கிரமிப்பு தாவர இனங்கள்
பகுப்பு:தமிழ்நாட்டின் தாவரங்கள்
கார்கில் விமான நிலையம்

**கார்கில் விமான நிலையம்** (Kargil Airport) இராணுவப் பயன்பாட்டிற்கான விமானத் தளம் ஆகும். இது கார்கில் நகரிலிருந்து 6 கிலோமீட்டர்கள் தொலைவிலும் ஶ்ரீ நகரிலிருந்து 210 கிலோமீட்டர்கள் அமைந்துள்ளது. இது ஜம்மு காஷ்மீர் மாவட்டத்தில் அமைந்துள்ள நான்கு விமானத் தளங்களுள் ஒன்று ஆகும். இவ்விமான நிலையம் இந்திய விமான நிலைய ஆணையத்தால் நிர்மாணிக்கப்பட்டது. 1999 ஆம் ஆண்டு கார்கில் போரில் இவ்விமான நிலையம் சேதமைந்த பின்னர். 2003 ஆம் ஆண்டு மறு சீரமைக்கப்பட்டது.

பகுப்பு:இந்திய வானூர்தி நிலையங்கள்
பகுப்பு:இந்திய வான்படைத் தளங்கள்
பகுப்பு:கார்கில் மாவட்டம்
பொக்காரோ விமான நிலையம்

**பொக்காரோ விமான நிலையம்** (Bokaro Airport)  இந்தியாவின் ஜார்கண்ட் மாநிலத்தின் *பொக்காரோ* () நகரில் அமைந்துள்ளது. இவ்விமான நிலையம் தேசிய நெடுஞ்சாலை 23-ன் அருகில் அமைந்துள்ளது. இங்கிருந்து விமான சேவைகள் எதுவும் வழங்கப்படவில்லை. *ஏர் டெக்கான்* நிறுவனம் இங்கிருந்து கொல்கத்தாவிற்கு விமான சேவை வழங்க முடிவெடுத்து ஆரம்ப கட்ட வாய்ப்புகளை ஆய்வு நடத்தியது. பெரிய விமானங்கள் பயன்படுத்தும் வகையில் விமான ஓடுபாதையின் நீளத்தைக் கூடுதலாக 700 அடிகள் அதிகரித்து மொத்தம் 6,000 அடிகளாகும் படியான பரிந்துரை அரசிடம் சமர்ப்பிக்கப்பட்டுள்ளது. இதன் அமைவிடம்  ஆகும்.
## மேற்கோள்கள்

பகுப்பு:இந்திய வானூர்தி நிலையங்கள்
பகுப்பு:சார்க்கண்டு
பிரகலாத் கேசவ் அத்ரே

**பிரகலாத் கேசவ் ஆத்ரே** (*Pralhad Keshav Atre*) என்பவர் மராத்திய எழுத்தாளரும்  கவிஞரும் ஆவார்.
இவர் ஆச்சார்யா ஆத்ரே என்றும் அழைக்கப்பட்டார். *மராத்தா* என்ற மராத்திய இதழின் நிறுவனரும் ஆசிரியரும் ஆவார். இவர் சில மராத்திய திரைப்படங்களுக்கான கதையினை எழுதியுள்ளார்.

சியாம்சி ஆய் என்ற பெயரில் இவர் தயாரித்த மராத்திய திரைப்படம் தேசிய விருதினைப் பெற்றது.

## எழுதியவை
### நாடகங்கள்
*அசீ பாயகோ கவீ
*உத்யாசா சம்சார
*ஏகச பியாலா-விடம்பன
*கவடீசும்பக
*குருதட்சிணா
*கராபாஹேர
*ஜக காய மகாணேல?
*டாக்டர லாகூ
*தோ மீ நவ்கேச
*பராசா காவளா
*பாணிக்ரகண
*பிரகலாத
*பிரீத்திசங்கம
*புவா தேதே பாயா
*பிரம்மச்சாரி
*பிரமாசா போபளா
*மீ உபா ஆகே
*மீ மந்திரீ ஜாலோ
*மோரூசீ மாவசீ
*லக்னாசீ பேடீ
*வந்தே பாரதம்
*வீரவசன
*சிவசமர்த்த
*சம்ராட சிம்ம
*சாசுடாங்க நமசுகார

### காவியங்கள்

*கீதகங்கா
*ஜேண்டூசீ புலே

## மேற்கோள்கள்

பகுப்பு:மராத்தியக் கவிஞர்கள்
பகுப்பு:1898 பிறப்புகள்
பகுப்பு:1969 இறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
புந்தார் விமான நிலையம்

**புந்தார் விமான நிலையம்** (Bhuntar Airport)  இந்தியாவின் இமாச்சலப் பிரதேசம் மாநிலத்தில் *புந்தார்* நகரில் அமைந்துள்ளது. இவ்விமான நிலையம் *குலு மணாலி விமான நிலையம்* மற்றும் *குலு விமான நிலையம்* என்றும் அழைக்கப்படுகிறது. இவ்விமான நிலையத்தின் அமைவிடம்  ஆகும்.

பகுப்பு:இந்திய வானூர்தி நிலையங்கள்
பகுப்பு:குல்லு மாவட்டம்
எல்லாளன் (திரைப்படம்)

***எல்லாளன்*** (*Ellalan*) திரைப்படம் விடுதலைப்புலிகளின் அனுராதாபுர விமான நிலைய தாக்குதலான எல்லாளன் நடவடிக்கையைத் தழுவி எடுக்கப்பட்ட ஈழத்துத் தமிழ்ப் படம் ஆகும். இப்படம் வணிக ரீதியாக எடுக்கப்பட்ட படம் அல்ல, ஆவணப்படுத்தும் நோக்கில் எடுக்கப்பட்டதாகும். இப்படத்தினை தமிழ் திரைக்கண் நிறுவனம் தயாரித்து வழங்கியுள்ளது. இப்படம் விடுதலைப்புலிகளின் உண்மையான போராளிகளால் நடிக்கப்பட்டது. இப்படத்தின் மொத்த 
நீளம் 1 மணி, 42 நிமிடங்கள் அதாவது 102 நிமிடங்கள். இப்படத்தினை இந்தியாவில் வெளியிட அனுமதி மறுக்கப்பட்டது.

## படப்பிடிப்பின் போது மரணமடைந்தோர்
* லெப். கேணல். தவா
* போர் உதவிப்படை வீரர். அகிலன்
* போர் உதவிப்படை வீரர். ரவி
* லெப். கேணல். கடாபி (கடற்காட்சிகளை ஒழுங்குசெய்து தந்த பின்னர் மரணம்)
* மேஜர். புகழ்மாறன்  (இளங்கோ கதாபாத்திரம் ஏற்று 7 நாட்கள் நடித்து 2008 பெப்ரவரி 17 அன்று போர்முனைக் காட்சி படப்பிடிப்பின்போது போது இலங்கை இராணுவத்தினால் கொல்லப்பட்டார்)

## திரைப்படப் பணியாளர்கள்
#### திரைக்கதை ஆலோசனை
* நந்து
* புரட்சிமாறன்
* தமிழ் திரைக்கண்

#### உதவி இயக்கம்
* ஸ்ரீர்வாளன்
* வினோதன்
* குயிலினி

#### உதவி ஒளிப்பதிவு
* நிலவன்
* தவநீதன்
* அகல்விழி

#### தயாரிப்பு நிர்வாகம்
* சங்கர்
* நிலவன்

#### வான்கல உருவாக்கம்
* நெல்சன்
 
#### கணினி வரைகலை
* தாமரை
* த.சிவநேசன்

#### தயாரிப்பு ஒருங்கிணைப்பு
* சுந்தர்

#### துணை இயக்கம்
* ரமேஸ்

#### வசனம்
* முல்லை யேசுதாசன்

#### பாடல்
* புதுவை இரத்தினதுரை

#### பாடியவர்
* எஸ். பி. பாலசுப்பிரமணியம்

#### சண்டைப் பயிற்சி
* இலட்சுமி முருகன்

#### ஒலிக்கலவை
* ஏ.எல்.துக்கரம்
* ஜெ.மகேஸ்வரன்

#### பாடல் இசை
* தேவந்திரன்

#### கலை
* பருதி

#### பின்னணி இசை
* நிரு

#### படத்தொகுப்பு
* கோமகன்

#### ஒளிப்பதிவு
* சந்தோஷ்

#### தயாரிப்பு
* திலகர்

#### இயக்கம்
* தமிழன்

## நடிகர்கள்
* யுகந்தன்
* இன்னாற்றல்
* தாமரை
* புதியவன்
* வாசன்
* மணாளன்
* வேலோன்
* கோகுலன்
* காண்டீபன்
* விது
* பொழிமணி
* வாணன்
* நல்லதமிழ்
* நிலவன்
* தென்மணி
* திவ்வியன்
* பரணி
* எழில்மைந்தன்
* பார்த்தீபா
* வீரம்
* முடியரசி
* சசிக்குமார்
* கணேசலிங்கம்
* இளங்கீரன்
* ஏரம்பு
* சண்முகம்
* புரட்சிமாறன்
* அனந்தன்
* வசந்தன்
* பங்கயற்செல்வன்
* நல்வீரன்
* வேல்மறவன்
* மதன்
* புலிக்குட்டி
* வெற்றிமாறன்
* சீர்மாறன்
* காவியன்
* அறிவு
* குமரன்
* திலீபன்
* ஞானமுத்து
* கமலா
* துஸ்யந்தன்
* வரன்
* தேனிசை
* புகழினி
* மரியாள்
* மகிழன்
* நிசாந்தன்
* நீதன்
* மகேந்திரகுமார்
* வசந்தன்
* சம்பத்குமார்
* குளோமினி
* இந்திரகுமார்
* கலைநிலவன்
* யாழ்வேந்தன்
* மகேந்திரன்

## மேற்கோள்கள்
 

பகுப்பு:ஈழப் போர் குறித்த திரைப்படங்கள்
பகுப்பு:தமிழீழ விடுதலைப் புலிகள் பற்றிய தமிழ்த் திரைப்படங்கள்
பகுப்பு:தமிழீழத் திரைப்படங்கள்
ஓர்சே அருங்காட்சியகம்

**ஓர்சே அருங்காட்சியகம்** ( பிரான்சு நாட்டின் பாரிசு நகரில் உள்ள அருங்காட்சியகங்களில் ஒன்று. இது செயின் ஆற்றின் இடது கரையில் அமைந்துள்ளது. 1900 ஆண்டு நிறுவப்பட்ட, முன்னால் தொடருந்து நிலையமான "கார் ஓர்சே" (*Gare d'Orsay*) மீது அமைக்கப்பட்டுள்ளது. இங்கு 1848 முதல் 1915 வரை படைக்கப்பட்ட ஓவியங்கள், சிற்பங்கள், அறைகலன்கள் மற்றும் புகைப்படங்கள் காட்சிக்கு வைக்கபட்டிருகின்றன.
 
உலகிலுள்ள உணர்வுப்பதிவுவாத இயக்கம் மற்றும் பிந்தய உணர்வுப்பதிவுவாத (post-impressionist) இயக்கத்தை சேர்ந்த ஓவியர்களின் படைப்புகள் இங்கு பெருமளவில் காட்சிபடுத்த பட்டுள்ளன. இவைகளுள், எடுவார்ட் மனே, எட்கார் டெகாஸ், பியரே-ஒகஸ்டே ரெனோயிர், பால் செசான், ஜார்ஜ் சூரத், அல்பிரட் சிஸ்லே, போல் காகுயின், வின்சென்ட் வான் கோ மற்றும் கிளாடு மோனெ ஆகியோரின் ஓவியங்களும் அடங்கும்.

## மேற்கோள்கள்

பகுப்பு:பிரான்சிய அருங்காட்சியகங்கள்
நெகிழி ஒட்டுத்தகடு

**நெகிழி ஒட்டுத்தகடு** (Plastic Laminate) என்பது அட்டைத்தாள், நெகிழிப் பிசின், ஒட்டுபொருள் என்பவற்றைப் பயன்படுத்திச் செய்யப்படும் ஒரு கூட்டுக் கட்டிடப் பொருள் ஆகும். நெகிழிப் பிசினின் தோய்த்த அட்டைத்தாள்களைப் பல படைகளாக ஒன்றின்மேல் ஒன்றாக வைத்து உயர் வெப்பநிலையின் கீழ் அழுத்தி ஒரே தகடாக்கப்படும். இதன் மேல் அழகூட்டல் தாள் அல்லது மெலமைன் மென்தகட்டை ஒட்டுப்பொருள் கொண்டு ஒட்டி உருவாக்கப்பட்ட மேற்படையும் இறுதியில் மேற்பரப்பாக ஒளிபுகவிடும் யுரத்தேன் காப்புப் படலமும் இருக்கும்.

நெகிழி ஒட்டுத்தகடுகள் பல நூறு ஒற்றை நிறங்களைக் கொண்டனவாகவும், பல்வேறு வடிவங்கள் தீட்டப்பட்ட மேற்பரப்பை உடையனவாகவும் கிடைக்கின்றன. இவற்றோடு பல்வேறு வகையான இயற்கைப் பொருட்களின் மேற்பரப்பைப் போலவும் இவற்றைச் செயற்கையாக உருவாக்க முடியும். குறிப்பாக, பல்வேறு மரப்பலகை வகைகள், இயற்கைக் கற்பலகைகள், ஓடுகள், உலோகங்கள் போன்றவற்றின் மேற்பரப்புக்களைப் போன்ற தோற்றங்களை நெகிழி ஒட்டுத்தகடுகளின் மேற்பரப்பில் கொண்டுவர முடியும். உயர் தரத்திலான ஒட்டுத்தகடுகள் மேற்படி பொருட்களின் மேற்பரப்புத் தோற்றத்தை துல்லியமாகக் கொடுக்கும் அதே வேளை அவற்றோடு ஒப்பிடும்போது பல மடங்கு குறைவான செலவிலும் இவற்றைப் பெற்றுக்கொள்ள முடிகிறது.

நெகிழி ஒட்டுத்தகடுகள், தளபாடத் துறையிலும், கட்டடத் துறையிலும் பெருமளவுக்குப் பயன் படுகின்றன.

## வகைகள்
நெகிழி ஒட்டுத்தகடுகள் அவை உற்பத்தியாகும் முறைகளின் அடிப்படையில் இரண்டு வகைகளாக உள்ளன. அவை, உயர் அழுத்த நெகிழி ஒட்டுத்தகடுகள், தாழ் அழுத்த நெகிழி ஒட்டுத்தகடுகள் என்பன.

## குறிப்புகள்

## உசாத்துணைகள்
* McGowan, Maryrose., *Specifying Interiors*, John Wiley & Sons Inc., New Jersey, 2006.

## இவற்றையும் பார்க்கவும்

## வெளியிணைப்புகள்
* How Products are Made - Decorative Plastic Laminate 

பகுப்பு:கட்டிடப் பொருட்கள்
பகுப்பு:நெகிழிகள்
விரிவு இணைப்பு

**விரிவு இணைப்பு** அல்லது **நகர்வு இணைப்பு** என்பது, கட்டிடங்களிலும் பிற அமைப்புக்களிலும், ஏற்படக்கூடிய நகர்வுகளைப் பாதுகாப்பாகத் தாங்கக்கூடிய வகையில் அவற்றின் வெவ்வேறு பகுதிகளிடையே உருவாக்கப்படும் இணைப்பு முறையைக் குறிக்கும். கட்டிடங்கள் அல்லது பிற அமைப்புகளில் மேற்படி நகர்வுகள் வெப்பநிலை மாற்றங்களாலும், கட்டிடப் பொருட்கள் வேறு காரணங்களால் சுருங்கி விரிவதாலும், அதிர்வுகளாலும், பல்வேறு காரணங்களால் கட்டிடப் பகுதிகள் வேறுபட்ட அளவில் நிலத்துள் இறங்குவதாலும், புவியதிர்ச்சி போன்றவற்றாலும் ஏற்படுகின்றன. விரிவு இணைப்புக்களைப் பொதுவாகக் கட்டிடங்கள், பாலங்கள், நடை பாதைகள், தொடர்வண்டிப் பாதைகள், குழாய் அவைப்புக்கள், கப்பல்கள் போன்றவற்றில் காணலாம்.

மேற்படி அமைப்புகளில் விரிவு இணைப்புகள் இல்லாதவிடத்து, முன் குறிப்பிட்டவாறு நகர்வுகள் ஏற்படும்போது ஏற்படும் தகைப்புக்களினால், அந்த அமைப்புகளில் வலுக் குறைவாக உள்ள இடங்களில் அல்லது வேறுபட்ட கட்டிடப் பொருட்கள் சந்திக்கும் இடங்களில் வெடிப்பு ஏற்பட வாய்ப்பு ஏற்படுகிறது.

பகுப்பு:கட்டுமான அமைப்புகள்
பாலாகாட்

**பாலாகாட்** (Balaghat) இந்தியாவின் மத்தியப் பிரதேசம் மாநிலத்தில் பாலாகாட் மாவட்டத்தில் அமைந்துள்ளது. இந்நகரம் *பாலாகாட் மாவட்டத்தின்* தலைநகரம் ஆகும். இந்நகரானது முதலில் "புர்ஹா* (Burha) என்றும் "பூரா* (Boora) என்றும் அழைக்கப்பட்டது. இந்நகரையொட்டி *வைன்கங்கா* (Wainganga) ஆறு செல்கிறது.
## அமைவிடம்
இந்நகரின் அமைவிடம்  ஆகும். இந்நகரானது கடல் மட்டத்திலிருந்து 288 மீட்டர்கள் உயரத்தில் அமைந்துள்ளது.

## மக்கட்தொகை
2001 ஆம் ஆண்டின் மக்கட்தொகைக் கணக்கெடுப்பின்படி இந்நகரின் மொத்த மக்கட்தொகை 75,061 ஆகும். இதில் ஆண்கள் 51% பேரும் பெண்கள் 49% பேரும் அடங்குவர். மொத்த மக்கட்தொகையில் 11% பேர் ஆறு வயதிற்கும் குறைவான வயதுடைய குழந்தைகள்.
## மேற்கோள்கள்

பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
வீரகாரன்

**வீரக்காரன்( காவல் தெய்வம்)**  அல்லது வீரகாரன் என்பது தமிழ்நாட்டில் வன்னியர்களில் ஒரு பிரிவினரால் பல்வேறு ஊர்களிலும் வழிபடப்படும் குலத்தெய்வம் ஆகும். பெரும்பாலும், வீரக்காரன் கோயில்கள் சேலம் மாவட்டத்திலும், தருமபுரி மாவட்டத்திலும் உள்ளன. தருமபுரி மாவட்டம் அதியமான் கோட்டையிலும், சேலம் மாவட்டம்   எடப்பாடியிலும் , ஓமலூர் அருகே பெரியேரிப்பட்டியிலும், சொட்டையனூரிலும், ஜலகண்டாபுரம் அருகில் கரிக்காப்பட்டியிலும், நாமக்கல் மாவட்டம் திருச்செங்கோடு வட்டம் காளிப்பட்டியிலும் வீரக்காரன் கோயில்கள் உள்ளன என்பது குறிப்பிடத்தக்கது. பிற தெய்வத்தைக் குலதெய்வமாக  வழிபடுவோரில் சில பிரிவினர் தமது குலத்தெய்வக் கோயில்களில் தனியாக வீரக்காரன் சிலையையும்( உதாரணமாக  சங்ககிரியில் உள்ள பூமுனி சுவாமி மாற்றும் பச்சியம்மன் கோவில் ) வைத்து வழிபடுகின்றனர். இத் தெய்வத்திற்குத் தெவம் என்ற திருவிழாவை நடத்தி, ஆயிரக் கணக்கான ஆட்டுக் கிடாய்களையும், சேவல்,பன்றியையும் பலியிட்டு வழிபடுவது வழக்கம்.

பகுப்பு:தமிழர் நாட்டுப்புறத் தெய்வங்கள்
பகுப்பு:குலதெய்வக் கோயில்கள்
செவீயா காற்பந்தாட்டக் கழகம்

**செவியா கால்பந்துக் கழகம்** (**Sevilla Fútbol Club, S.A.D.**) என்பது எசுப்பானியாவின் செவீயா நகரை அமைவிடமாகக் கொண்ட ஒரு கால்பந்துக் கழகமாகும்.  இக்கழகம் எசுப்பானியாவின் உயர்நிலை கால்பந்துக் கூட்டிணைவான லா லீகாவில் ஆடி வருகிறது.  அக்டோபர் 14,1905, அன்று தொடங்கப்பட்ட இக்கழகம், லா லீகாவில் 1934-35 பருவத்தில் முதன்முறையாகப் பங்கேற்றது.

எசுப்பானியாவின் மிகப் பழமையான கால்பந்துக் கழகம் செவியாவாகும்.  ஆன்டலூசியா பிரதேசத்தில் அமைந்த கழகங்களில் மிக அதிக அளவில் வெற்றியை ருசித்த அணியாகும்.  இக்கழகத்தின் வெற்றிகள்:
*1945-46 பருவத்தில் லா லீகா வாகையர் பட்டம்
*5 கோபா டெல் ரே கோப்பைகள்
*2 யூஈஎஃப்ஏ கோப்பை  (2006, 2007)
*1 யூஈஎஃப்ஏ உன்னதக் கோப்பை (2006)

67 பருவங்கள் முதல்நிலைக் கூட்டிணைவான லா லீகாவில் ஆடியிருக்கும் இக்கழகம், 13 முறை இரண்டாம்நிலைக் கூட்டிணைவில் ஆடியிருக்கிறது.  லா லீகா வரலாற்றில் பெற்ற மொத்த புள்ளிகளின் அடிப்படையில் இது ஏழாம் இடத்தில் இருக்கிறது.  செவீயா நகரின் மற்றொரு முக்கிய கால்பந்துக் கழகமான ரியல் பெடிசு இவர்களின் முக்கிய எதிரிகளாவர்; ஒவ்வொரு பருவத்திலும் அவர்களுடன் மோதும் *செவீயா-உள்ளூர்ப்போட்டி* முக்கியத்துவம் வாய்ந்தது.

## மேலும் பார்க்க
*லா லீகா

## குறிப்புதவிகள்

பகுப்பு:எசுப்பானிய காற்பந்தாட்டக் கழகங்கள்
புறவயம்

**புறவயம்** (objectivity) என்பது பல்வேறு வகையில் வரைவிலக்கணம் கொடுக்கப்படும் உண்மைநிலை, உண்மை என்பன தொடர்பான ஒரு மெய்யியல் கருத்துரு ஆகும். பொதுவாகப் புறவயம் என்னும் சொல் குறித்த விடயத்தை வெளிப்படுத்துபவரது தனிப்பட்ட பக்கச்சார்பு, விளக்கங்கள், உணர்வுகள், கற்பனைகள் என்பவற்றுக்கு அப்பால் உண்மையாக இருக்கும் நிலை அல்லது தன்மை எனப் பொருள்படும். உண்மையாய் இருப்பதற்கான நிபந்தனைகளை நிறைவு செய்வதுடன், "மனதில் தங்கியிராமலும்" இருக்கும்போது ஒரு கூற்று புறவயமான உண்மை எனப்படுகின்றது.

## இவற்றையும் பார்க்கவும்
* அகவயம்

பகுப்பு:மெய்யியல்
புன்டசுலீகா

**புன்டசுலீகா** (**The Fußball-Bundesliga** ; **Bundesliga**) என்பது செருமனியின் முதல்நிலைக் கால்பந்துக் கூட்டிணைவுத் தொடராகும்.  இதுவே உலக அளவில் இரசிகர்கள் வருகை தரும் விளையாட்டுக் கூட்டிணைவாகும்.  செருமனியின் கால்பந்துக் கூட்டிணைவு அமைப்பின் உயர்மட்ட நிலையாக உள்ள இதுவே, செருமனியின் முதன்மையான கால்பந்துப் போட்டித்தொடர் ஆகும்.  இதில் 18 அணிகள் பங்கேற்கும்.  *2. புன்டசுலீகா*-வுடன் அணிகள்-தகுதிக் குறைப்பு-தகுதியுயர்வு முறைமையில் செயல்படுகிறது.  ஒவ்வொரு பருவமும் ஆகத்து மாதம் தொடங்கி மே-மாதம் முடிவடைகிறது.  சில போட்டிகள் தவிர்த்து, பெருமளவிலான போட்டிகள் வார-இறுதி நாட்களில் நடத்தப்படுகின்றன.  அனைத்து புன்டசுலீகா அணிகளும் செருமன் கால்பந்துச் சங்கக் கோப்பைக்குத் (**DFB-Pokal**) தகுதிபெறும்.  புன்டசுலீகா வாகையாளர் செருமானிய உன்னதக் கோப்பைக்குத் (**DFL-Supercup**) தகுதிபெறுவர்.

1963-ஆம் ஆண்டில் புன்டசுலீகா தொடங்கப்பட்டதிலிருந்து மொத்தமாக 52 அணிகள் பங்கேற்று இருக்கின்றன.  பேயர்ன் மியூனிக் அணி அதிகபட்சமாக 22 முறை புன்டசுலீகா வாகையர் பட்டத்தை வென்றிருக்கிறது.  பொருசியா டார்ட்மண்ட், ஹாம்பர்க், வெர்டர் பிரமன், பொருசியா மொன்சன்கிளாட்பாச் மற்றும் ஸ்டுட்கார்ட் போன்ற அணிகளும் புன்டசுலீகா பட்டத்தை வென்றுள்ளன.  தேசிய கால்பந்துக் கூட்டிணைவுகளில் புன்டசுலீகா, முக்கியமான ஒன்றாகும்.  அண்மைக்கால செயல்பாடுகளின் அடிப்படையில் யூஈஎஃப்ஏ கூட்டிணைவுக் குணக தரவரிசையில் மூன்றாம் இடத்தில் இருக்கிறது.  உலகிலேயே அதிக அரங்க-பார்வையாளர்களைக் கொண்ட கால்பந்துக் கூட்டிணைவாக புன்டசுலீகா விளங்குகிறது; 2011-12 பருவத்தின் போதான சராசரி பார்வையாளர் வருகை 45,134-ஆனது (அனைத்து விளையாட்டுகளிலும்) உலகிலேயே இரண்டாவது அதிகபட்ச வருகைப்பதிவாகும்.  மேலும், 200-க்கும் அதிகமான நாடுகளில் புன்டசுலீகா ஒளிபரப்பப்படுகிறது.

1962-ஆம் ஆண்டில் டார்ட்மண்டில் புன்டசுலீகா கருத்துருப் பெற்று, முதல் பருவம் 1963-இல் தொடங்கப்பட்டது.  தொடங்கப்பட்ட காலம் முதல் இன்று வரை பல்வேறு விதமான அமைப்பு மாற்றங்களைச் சந்தித்து வருகிறது.  ஆரம்பத்தில் செருமானிய கால்பந்துச் சங்கத்தினால் தொடங்கப்பட்ட புன்டசுலீகா, தற்போது செருமன் கால்பந்துக் கூட்டிணைவினால் நிர்வகித்து நடத்தப்படுகிறது.

## குறிப்புதவிகள்

பகுப்பு:ஐரோப்பாவில் காற்பந்துப் போட்டிகள்
பகுப்பு:செருமனியில் விளையாட்டு
ஆர்ஜெண்டினா தேசிய காற்பந்து அணி

thumb|இடது|ஆர்ஜெண்டினா தேசிய காற்பந்து அணி 1964
thumb|இடது|ஆர்ஜெண்டினா தேசிய காற்பந்து அணி 2018
**ஆர்ஜெண்டினா தேசிய காற்பந்து அணி** (*Argentina national football team*, ) பன்னாட்டு காற்பந்தாட்டப் போட்டிகளில் ஆர்ஜெண்டினாவின் சார்பாக விளையாடும் தேசிய அணியாகும். இதனை அர்கெந்தீனா நாட்டில் காற்பந்தாட்டத்தை ஒழுங்குபடுத்தும் அர்கெந்தீனா கால்பந்துச் சங்கம் (AFA) மேலாண்மை செய்கின்றது. இந்த அணியின் தாயக விளையாட்டரங்கமாக *எசுடேடியோ அன்டோனியோ வெசுபுசியோ லிபர்டி* விளங்குகின்றது. தலைமை பயிற்றுனராக  அலெயான்ட்ரோ சபெல்லா உள்ளார். பிஃபா உலகத் தரவரிசையில் தற்போது மூன்றாமிடத்தில் அர்கெந்தீனா உள்ளது.

*லா செலக்சியோன்* (தேசிய அணி) என்றும் *ஆல்பிசெலஸ்ட்டிசு* (வான்நீலமும் வெள்ளையும்) என்றும் இரசிகர்களால் குறிப்பிடப்படும் இந்த அணி நான்கு உலகக்கோப்பை இறுதியாட்டங்களில் பங்கேற்றுள்ளது. முதன்முதலான 1930 உலகக்கோப்பை இறுதியாட்டத்தில் உருகுவையிடம்  4–2 என்ற கணக்கில் தோற்றது. அடுத்தமுறை  இறுதியாட்டத்தில்  1978 உலகக்கோப்பையில்,  நெதர்லாந்தை 3–1 கணக்கில் வென்றது. டீகோ மரடோனா தலைமையில் மீண்டும் 1986 உலகக்கோப்பையில் 3–2 என்ற கணக்கில் மேற்கு செருமனியை வெற்றி கண்டது. மிக அண்மையில்  1990 உலகக்கோப்பையில், செருமனியிடம்  1–0 என்ற கணக்கில் தோற்றது; செருமனி ஒரு சர்ச்சைக்குள்ளான *பெனால்டி* மூலம்  வெற்றிக் கோலை அடித்திருந்தது.

ஆர்ஜெண்டினா கோபா அமெரிக்கா போட்டிகளில் மிகவும் வெற்றிகரமாக விளங்குகின்றது; 14 முறைகள் வென்றதுடன் 1941, 1945, 1946ஆம் ஆண்டுகளில் நடந்த  'கூடுதல்' தென் அமெரிக்க போட்டிகளிலும் வெற்றி கண்டுள்ளது. பிபா கூட்டமைப்புக்களின் கோப்பைப் போட்டியூயும்  கிரின் கோப்பையையும் 1992இல் வென்றுள்ளது. ஒலிம்பிக்சு கால்பந்தாட்டதில் ஏதென்சு 2004இலும் பீஜிங் 2008இலும் வெற்றி நாட்டியுள்ளது.

ஆர்ஜெண்டினா பிரான்சும் மட்டுமே பன்னாட்டுக் கால்பந்து சங்கங்களின் கூட்டமைப்பு அங்கீகரித்துள்ள மூன்று முதன்மையான ஆடவர் கால்பந்துப் போட்டிகளை, (உலகக்கோப்பை,கூட்டமைப்புகளின் கோப்பை, ஒலிம்பிக் கால்பந்து) வென்றுள்ள இரு நாடுகளாகும். இவை இரண்டுமே தங்கள் கண்டத்தின் போட்டிகளான முறையே (அர்கெந்தீனா கோபா அமெரிக்காவையும் பிரான்சு ஐரோப்பிய கால்பந்தாட்டப் போட்டியையும்) வென்றுள்ளன.

ஆர்ஜெண்டினாவிற்கும் பிரேசில்,உருகுவை,செருமனி மற்றும் இங்கிலாந்திற்கும் இடையே கால்பந்து வரலாற்று நிகழ்வுகள் காரணமான பகை நிலவுகின்றது.

வட அமெரிக்கா மற்றும் தென் அமெரிக்க நாடுகள் பங்கேற்கும் *பான் அமெரிக்கா விளையாட்டுக்களில்* கால்பந்தாட்டப் போட்டிகளில் அர்கெந்தீனா நடந்த  14 போட்டிகளில் ஆறில் வென்றுள்ளது: 1951, 1955,1959,1971,1995, 2003

மார்ச் 2007இல் அர்கெந்தீனா  பிஃபா உலகத் தரவரிசையில் முதன்முதலாக முதலிடத்தை எட்டியது.

## மேற்சான்றுகள்

பகுப்பு:தேசியக் கால்பந்து அணிகள்
பகுப்பு:அர்கெந்தீனாவில் விளையாட்டு
தேட்டகுடி அரிகர வினாயக்ராம்

**தேட்டக்குடி ஹரிஹர வினாயக்ராம்** (*Thetakudi Harihara Vinayakram*, **பி**:சூன்  24, 1944), அல்லது பரவலாக **விக்கு வினாயக்ராம்**,  கிராமி விருது பெற்ற இந்திய தாளயிசைக் கலைஞர் ஆவார். இவர் மண்குடத்தாலான *[[கடம|கடத்தினை]]* கருநாடக இசைக் கச்சேரிகளில் பயன்படுத்துகிறார். மேற்கத்திய மற்றும் இந்துத்தானிக் கலைஞர்களுடன் இணைந்து இசைத்துள்ளார்; இதன்மூலம் தமிழகத்தின் கடத்தின் பெருமையை அனைவரும் அறியச் செய்தவராவார்.

## விருதுகள்
* பத்மசிறீ விருது, 2002
* சங்கீத நாடக அகாதமியின் மிக உயரிய விருதான சங்கீத நாடக அகாதமி கூட்டாளர் பெருமை, 2012
* பத்ம பூசன் விருது, 2014

## மேற்கோள்கள்

## வெளி இணைப்புகள்

* Vikku Vinayakram at Last.fm

பகுப்பு:பத்ம பூசண் விருது பெற்ற தமிழர்கள்
பகுப்பு:பத்மசிறீ விருது பெற்ற தமிழர்கள்
பகுப்பு:கடம் இசைக் கலைஞர்கள்
பகுப்பு:1944 பிறப்புகள்
பகுப்பு:வாழும் மக்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:மோர்சிங் இசைக் கலைஞர்கள்
பகுப்பு:20 – 21 ஆம் நூற்றாண்டுக் கால கருநாடக இசைக் கலைஞர்கள்
பகுப்பு:சென்னை இசைக்கலைஞர்கள்
செருமன் கால்பந்துச் சங்கம்

**செருமன் கால்பந்துச் சங்கம்** (**German Football Association**, ; **DFB**  ) என்பது செருமனியின் கால்பந்தாட்ட மேலாண்மை அமைப்பாகும்.  பன்னாட்டுக் கால்பந்து சங்கங்களின் கூட்டமைப்பு (ஃபிஃபா) மற்றும் ஐரோப்பிய கால்பந்து சங்கங்களின் ஒன்றியம் (யூஈஎஃப்ஏ) ஆகியவை தொடங்கப்பட்டபோது அவற்றின் ஆரம்ப உறுப்பினராக இச்சங்கம் இருந்தது.  செருமனியின் கால்பந்துக் கூட்டிணைவு அமைப்புகள் மற்றும் தேசிய அளவிலான ஆண்கள் மற்றும் பெண்களுக்கான காற்பந்தாட்ட அணிகளைத் தேர்வு செய்வது இதன் பொறுப்பாகும்.  இதன் தலைமையகம் பிராங்க்ஃபுர்ட் நகரில் அமைந்துள்ளது.  இதன் உறுப்பினர்களாக *செருமானியக் கால்பந்துக் கூட்டிணைவு*, ஐந்து பிராந்திய மற்றும் 21 மாநில கால்பந்து சங்கங்கள் உள்ளன.  செருமானியக் கால்பந்துக் கூட்டிணைவானது செருமனியின் புன்டசுலீகா மற்றும் *2. புன்டசுலீகா* ஆகியவற்றை நிர்வகித்து நடத்துகிறது.  பிராந்திய மற்றும் மாநில சங்கங்கள், அவற்றுக்கான நிர்வாகப் பரப்பில் தொழில்முறை மற்றும் பொழுதுபோக்குக் கால்பந்துப் போட்டிகளை நடத்துகின்றன.  செருமானிய கால்பந்துச் சங்கத்தின் 21 மாநில சங்கங்களில் 25,000-க்கும் மேற்பட்ட கால்பந்துக் கழகங்களும் 6.8 மில்லியனுக்கும் அதிகமான உறுப்பினர்களும் உள்ளனர்; இதன்மூலம் உலகிலேயே தனிப்பெரும் விளையாட்டுக் கூட்டமைப்பாக செருமானியக் கால்பந்துச் சங்கம் விளங்குகின்றது.

கருப்பு இறகுகளும் மஞ்சள் நிற அலகும் கொண்ட கழுகு, செருமானிய கால்பந்துச் சங்கத்தின் *நற்பேறுச் சின்னமாக* விளங்குகிறது.  *பவுல்* (Paule) எனும் பெயருடைய இக்கழுகை 26 மார்ச், 2006, முதல் நற்பேறுச் சின்னமாக இச்சங்கம் ஏற்றுள்ளது.

பகுப்பு:கால்பந்தாட்ட அமைப்புகள்
பகுப்பு:செருமனியில் விளையாட்டு
டச்சு அரச கால்பந்துச் சங்கம்

**டச்சு அரச கால்பந்துச் சங்கம்** (**The Royal Dutch Football Association**  [], அல்லது **KNVB** ) ) என்பது நெதர்லாந்தின் கால்பந்துக் கட்டுப்பாட்டு மற்றும் நிர்வாக அமைப்பாகும்.  இதுவே அந்நாட்டின் முதல்நிலைக் கூட்டிணைவு (எரெடிவிசி), இரண்டாம் நிலைக் கூட்டிணைவு, டச்சு அரச கால்பந்துச் சங்கக் கோப்பை (KNVB Cup) மற்றும் பல தொழில்முறைசாரா-விழைஞர் கால்பந்துக் கூட்டிணைவுகளையும் நடத்துகிறது. மேலும், முக்கியமாக ஆண்கள் மற்றும் பெண்களுக்கான தேசிய கால்பந்து அணிகளைத் தேர்ந்தெடுத்து, நிர்வகிக்கிறது. இதனருகில் இருக்கும் நாடான பெல்ஜியத்தின் கால்பந்துச் சங்கமான, பெல்ஜிய அரச கால்பந்துச் சங்கத்தோடு இணைந்து, இருநாடுகளுக்கும் பொதுவான மகளிருக்கான கால்பந்துக் கூட்டிணைவை (பெநெ கூட்டிணைவு - BeNe League) நடத்துகின்றது.  இதன் தலைமையகம் நெதர்லாந்தின் *செய்ஸ்ட்* நகரில் அமைந்துள்ளது.

திசம்பர் 8, 1889 அன்று கேஎன்விபி தொடங்கப்பட்டது; 1904-ஆம் ஆண்டில் பன்னாட்டுக் கால்பந்து சங்கங்களின் கூட்டமைப்பு தொடங்கப்பட்டபோது அதன் உறுப்பினராக இணைந்தது.  இந்தக் கால்பந்துச் சங்கம் தொடங்கப்படுவதற்கு பத்து-ஆண்டுகளுக்கு முன்னரே *நெதர்லாந்து கால்பந்துக் கூட்டிணைவு வாகைத்தொடர்* செயல்பட்டு வந்தது.

## வெளியிணைப்புகள்
*KNVB.nl – அதிகாரபூர்வ KNVB வலைதளம் 
*நெதர்லாந்து தேசிய கால்பந்து அணி வரலாறு 
* நெதர்லாந்து  - ஃபிஃபா இணையதளத்தில்
*நெதர்லாந்து - யூஈஎஃப்ஏ இணையதளத்தில்

பகுப்பு:கால்பந்தாட்ட அமைப்புகள்
பகுப்பு:நெதர்லாந்தில் விளையாட்டு
எரெடிவிசி

**எரெடிவிசி** (**Eredivisie**, ) என்பது நெதர்லாந்து நாட்டின் உச்சகட்ட கால்பந்துக் கூட்டிணைவுப் போட்டித்தொடராகும்.  இதனை டச்சு அரச கால்பந்துச் சங்கம் நடத்துகின்றது.  தொழில்முறை கால்பந்து விளையாட்டு தொடங்கப்பட்ட இரண்டு ஆண்டுகளுக்குப் பிறகு 1956-ஆம் ஆண்டில் *எரெடிவிசி* ஆரம்பிக்கப்பட்டது.  2011-12 பருவம் முடிந்த பிறகு ஐரோப்பாவில் ஒன்பதாவது சிறந்த கால்பந்துக் கூட்டிணைவாக யூஈஎஃப்ஏ குணகம் கொண்டு தரவரிசை கொடுக்கப்பட்டது.

எரெடிவிசி கூட்டிணைவில் மொத்தம் 18 அணிகள் பங்கேற்கும்.  நெதர்லாந்தின் இரண்டாம்-நிலை கால்பந்துக் கூட்டிணைவான *ஈர்ஸ்டே டிவிசி*-யுடன் அணிகளை தகுதிகுறைப்பு-தகுதியேற்றம் முறைமையில் இது செயல்படுகிறது.  பருவத்தின் முடிவில் அதிக புள்ளிகள் பெற்றிருக்கும் அணி *டச்சு தேசிய வாகைத்தொடர்* பட்டத்தை வெல்லும்.  ஆம்ஸ்டர்டம் நகரை அமைவிடமாகக் கொண்ட அயாக்சு அணியே இதுவரை அதிகமுறை வாகையர் பட்டம் வென்றிருக்கிறது; 24 எரெடிவிசி பட்டங்கள் (மொத்தமாக 32 தேசிய வாகையர் பட்டங்கள்). பிஎஸ்வி எய்ந்தோவன் 18 (21) பட்டங்களுடன் அடுத்த இடத்தில் உள்ளது.  மூன்றாம் இடத்தில் ஃபெயினூர்டு 9 (14) பட்டங்களுடன் இருக்கிறது.

## வெளியிணைப்புகள்
*Eredivisie.nl – அதிகாரபூர்வ வலைதளம் 

பகுப்பு:ஐரோப்பாவில் காற்பந்துப் போட்டிகள்
பகுப்பு:நெதர்லாந்தில் விளையாட்டு
பெல்ஜிய அரச காற்பந்துச் சங்கம்

**பெல்ஜிய அரச காற்பந்துச் சங்கம்** (**Royal Belgian Football Association** அல்லது **KBVB**) என்பது பெல்ஜியம் நாட்டில் காற்பந்து விளையாட்டை நிர்வகிக்கும் அமைப்பாகும்.  இதன் தலைமையகம் பிரசெல்சு நகரில் அமைந்துள்ளது.

பெல்ஜிய அரச கால்பந்துச் சங்கமானது ஆண்கள், மகளிர் மற்றும் இளையோருக்கான தேசிய கால்பந்து அணிகளைத் தேர்ந்தெடுத்து நிர்வகிக்கிறது.  மேலும் பெல்ஜியத்தின் கால்பந்துக் கூட்டிணைவு அமைப்பினையும் இச்சங்கமே நிர்வகிக்கின்றது.  அதன்கீழ் வருவன:
*பெல்ஜிய தொழின்முறைக் கூட்டிணைவு
*இரண்டாம் நிலைக் கூட்டிணைவு
*மூன்றாம் நிலைக் கூட்டிணைவு
*கழகங்களின் தகுதியேற்றம்-தகுதிகுறைப்பு
*பிராந்தியக் கூட்டிணைவுகள்
*பெல்ஜிய அரச காற்பந்துச் சங்கக் கோப்பை
*பெல்ஜிய உன்னதக் கோப்பை
*புட்சல் (ஐவர் காற்பந்து) போட்டிகள்
*மகளிர் காற்பந்துப் போட்டிகள்

நெதர்லாந்து அரச கால்பந்துச் சங்கத்தோடு இணைந்து இருநாடுகளுக்கும் பொதுவான மகளிர் கூட்டிணைவை (பெநெ கூட்டிணைவு) நடத்துகின்றது.

## குறிப்புதவிகள்

## வெளியிணைப்புகள்
*அதிகாரபூர்வ இணையத்தளம்
*பெல்ஜியம்  - பிபா இணையத்தளத்தில்
*பெல்ஜியம் - யூஈஎப்ஏ இணையத்தளத்தில்

பகுப்பு:காற்பந்தாட்ட அமைப்புகள்
பகுப்பு:பெல்ஜியத்தில் விளையாட்டு
ஆப்பிரிக்க கால்பந்துக் கூட்டமைப்பு

**ஆப்பிரிக்க கால்பந்துக் கூட்டமைப்பு** ( **Confederation of African Football**, **CAF**, ; ; ) என்பது ஆப்பிரிக்கக் கண்டத்தில் கால்பந்து மேலாண்மை அமைப்பாகும்.

இக்கூட்டமைப்பு ஆப்பிரிக்க நாடுகளின் கால்பந்து சங்கங்களின் பிரதிநிதியாகும்.  இதுவே, ஆப்பிரிக்கக் கண்டத்தில் கால்பந்துப் போட்டிகளை ஏற்பாடு செய்து நடத்துவதற்கும், பரிசுப் பணத்தைப் பகிர்ந்தளிப்பதற்கும், ஒளிபரப்பு உரிமைகளை விற்பதற்கும் பொறுப்பேற்கும் அமைப்பு.

பன்னாட்டுக் கால்பந்து சங்கங்களின் கூட்டமைப்பின் ஆறு பிராந்திய கூட்டமைப்புகளில் இதுவும் ஒரு பெரிய கூட்டமைப்பாகும்.  யூஈஎஃப்ஏ-வினை விட மூன்று ஆண்டுகள் மட்டுமே இளைய அமைப்பாக இருப்பினும், அதன் உறுப்பு நாடுகளின் மற்றும் பிராந்திய கால்பந்துப் போட்டிகளின் தரம் மேம்படுத்தப்பட இன்னும் சில காலம் பிடிக்கும்.  பிரான்சில் நடத்தப்பட்ட 1998 ஃபிஃபா உலகக்கோப்பைப் போட்டிகளில் பங்கேற்க 5 இடங்கள் ஆப்பிரிக்கக் கூட்டமைப்புக்கு ஒதுக்கப்பட்டது.  தென்னாப்பிரிக்காவில் நடத்தப்பட்ட 2010 ஃபிஃபா உலகக்கோப்பையில், போட்டியை நடத்தும் நாட்டையும் சேர்த்து 6 இடங்கள் ஆப்பிரிக்கக் கால்பந்துக் கூட்டமைப்புக்கு ஒதுக்கப்பட்டது.  2014 ஃபிஃபா உலகக்கோப்பைக்கு 5 இடங்கள் ஒதுக்கப்பட்டுள்ளன.

பிப்ரவரி 8, 1957, அன்று ஆப்பிரிக்க கால்பந்துக் கூட்டமைப்பு தொடங்கப்பட்டது.  முதல் தலைமையகம் சூடான் நாட்டின் *கார்தூம்* நகரில் அமைந்திருந்தது;  சில மாதங்களுக்குப் பிறகு கெய்ரோவுக்கு அருகில் மாற்றப்பட்டது.  1957-இல் தொடங்கப்பட்டபோது நான்கு நாடுகளின் கால்பந்துச் சங்கங்கள் உறுப்பு சங்கங்களாக இருந்தன.  தற்போது 56 உறுப்பு சங்கங்கள் உள்ளன, அவற்றுள் 54 சங்கங்கள் முழு உறுப்பினர்கள் ஆகும். 

## வெளியிணைப்புகள்
* ஆப்பிரிக்க கால்பந்துக் கூட்டமைப்பு அதிகாரபூர்வ இணையதளம்
* Confederation of African Football, Soccerlens.com. Retrieved: 09/10/2010.
* CAF video highlights 
* ஆப்பிரிக்க கால்பந்துக் கூட்டமைப்பின் வரலாறு
* Listen to CAF Anthem  ஆப்பிரிக்க கால்பந்துக் கூட்டமைப்பு - கீதம்

பகுப்பு:கால்பந்தாட்ட அமைப்புகள்
முதற்கனல் (புதினம்)

**முதற்கனல்** ஜெயமோகன் எழுதிய நாவல். மகாபாரதத்தைக் களமாகக் கொண்டு ஜெயமோகன் எழுதிவரும் வெண்முரசு என்னும் புதினத் தொடரின் முதல் பகுதி இது. இது மகாபாரதக் கதையின் மறு புனைவு ஆகும். ஜனவரி 2014 முதல் தேதி முதல் ஜெயமோகனின் இணையதளத்தில் தொடராக வெளிவந்தது.
 
## அமைப்பு
இந்நாவலில் முதற்கனல் என குறிப்பிடப்படுவது காசிநாட்டு இளவரசி அம்பை. ராஜதந்திரச் செயல்பாடுகளின் மூலம் அவமதிக்கப்பட்ட அம்பையின் சினமே பேரரசான அஸ்தினபுரியின் அழிவுக்கும் மகாபாரதப்போருக்கும் காரணமாக அமைந்த முதல் நிகழ்வு என நாவல் சித்தரிக்கின்றது. பீஷ்மர் அம்பையை சிறையெடுப்பதும் அம்பிகைக்கும் அம்பாலிகைக்கும் குழந்தைகள் பிறப்பதும் அம்பையின் சினம் சிகண்டியின் உருவம் கொள்வதும் இந்நாவலில் சொல்லப்பட்டுள்ளது

பகுப்பு:ஜெயமோகனின் புதினங்கள்
பகுப்பு:நற்றிணை பதிப்பக நூல்கள்
பகுப்பு:2014 தமிழ் நூல்கள்
புறப்பாடு (தன்வரலாறு)

**புறப்பாடு** என்பது ஜெயமோகன் எழுதிய தன்வரலாற்று நூல் ஆகும். இந்நூலில் அவர் தன் பத்தொன்பதாவது வயதில் முதல்முறையாக வீட்டைவிட்டுக் கிளம்பியதையும் பின்னர் மீண்டும் சில மாதங்கள் கழித்து வீட்டைவிட்டுக் கிளம்பி இந்தியாவெங்கும் அலைந்ததையும் விவரிக்கிறார். அவ்விரு பயணங்களுமே புறப்பாடு எனப்படுகின்றன. இந்நூல் நற்றிணைப்பதிப்பகத்தால் வெளியிடப்பட்டுள்ளது

## அமைப்பு

புறப்பாடு இரு பகுதிகளைக் கொண்டது. முதல்பகுதியில் வீட்டைவிட்டுக் கிளம்பும் ஜெயமோகன் தலித் மாணவர்களுக்கான விடுதியில் அவர்களுடன் தங்கியிருந்ததை விவரிக்கிறார். அவர்களின் நட்பு, உழைப்பு ஆகியவற்றை சித்தரிக்கிறார். இரண்டாம்பகுதியில் அவர் சென்னை காசி ஹரித்வார் பூனா போன்ற ஊர்களில் நாடோடியாக அலைந்த வாழ்க்கையின் சித்திரங்கள் உள்ளன

பகுப்பு:தன்வரலாறுகள்
தென்னமெரிக்க கால்பந்துக் கூட்டமைப்பு

**தென்னமெரிக்கக் கால்பந்துக் கூட்டமைப்பு** ( **South American Football Confederation**, , ), commonly known as **CONMEBOL** (*[[pronunciation]]:* kɑnməbɑl̟) என்பது தென்னமெரிக்க கண்டத்தின் கால்பந்துக் கட்டுப்பாட்டு அமைப்பாகும்.  இது பன்னாட்டுக் கால்பந்து சங்கங்களின் கூட்டமைப்பின் ஆறு-கண்டரீதியான-கூட்டமைப்புகளில் ஒன்றாகும்.  

## மேலும் பார்க்க
*பன்னாட்டுக் கால்பந்து சங்கங்களின் கூட்டமைப்பு
*ஆசிய கால்பந்துக் கூட்டமைப்பு
*ஆப்பிரிக்க கால்பந்துக் கூட்டமைப்பு
*ஐரோப்பிய கால்பந்து சங்கங்களின் ஒன்றியம்
*ஓசியானியா கால்பந்துக் கூட்டமைப்பு
*வட, மத்திய அமெரிக்க மற்றும் கரீபியன் கால்பந்துக் கூட்டமைப்பு

## குறிப்புதவிகள்

பகுப்பு:கால்பந்தாட்ட அமைப்புகள்
கந்துகூரி வீரேசலிங்கம்

**கந்துகூரி வீரேசலிங்கம் பந்துலு** (Kandukuri Veeresalingam) (1848 ஏப்ரல் 16-1919 மே 27) என்பவர் தெலுங்கு இலக்கியவாதி ஆவார். தெலுங்கு இலக்கியத்தில் பெரும் மாற்றத்தைக் கொண்டு வந்தவர். இவரது முழுப் பெயர் கந்துகூரி வீரேசலிங்கம் பந்துலு என்பதாகும்,
பல ஆங்கில, சமசுகிருத நூல்களைத் தெலுங்கில் மொழிபெயர்த்தார். இவர் பெண் கல்வியை ஆதரித்தவர்.

## நூல்கள்
இவர் நூற்றுக்கும் அதிகமான நூல்களை எழுதியுள்ளார். தெலுங்கில் எழுதப்பட்ட முதல் நாவல் இவருடையது. ஆந்திர மக்களை சீர்திருத்தினார்.
### நாடகங்கள்
* சமத்கார ரத்னாவளி - "காமெடீ ஆப் எர்ரர்ஸ்" என்ற ஷேக்ஸ்‌பியர் நாடகத்தின் தெலுங்கு பதிப்பு
* காளிதாசு சாகுந்தலம் (தெலுங்கில்)
* ரத்னாவளி - சமசுகிருத ரூபகானுவாதம்
* தட்சிண கோக்ரஹணம்

## சிறப்புகள்
*இவரை சிறப்பித்து, இவருக்கான நினைவிடத்தை ஆந்திர அரசு கட்டியது.

## சான்றுகள்

பகுப்பு:தெலுங்கு கவிஞர்கள்
பகுப்பு:1848 பிறப்புகள்
பகுப்பு:1919 இறப்புகள்
பகுப்பு:இந்திய சமுதாய மறுமலர்ச்சியாளர்கள்
ராயப்ரோலு சுப்பாராவ்

**ராயப்ரோலு சுப்பாராவ்** என்பவர் தெலுங்கு இலக்கியக் கவிஞர் ஆவார். இவர் மிஸ்ர மஞ்சரி என்ற நூலுக்காக சாகித்திய அகாதமி விருது பெற்றவர்.

## நூல்கள்
### மொழிபெயர்ப்புகள்
*அனுமதி
*பஜ கோவிந்தமு
*சௌந்தரிய லகரி
*சுந்தர காண்டம்
*லலிதா
*மதுகலசமு
*மேகதூதமு
*உத்தரராம சரித
### எழுதியவை
*திருநகங்கணமு
*ஆந்திரவளி
*கஷ்ட கமலா
*ரம்யலோகமு
*சுவப்னகுமாரமு
*தெலுங்குதோட்டா
*வனமாலை
*மிஸ்ர மஞ்சரி

பகுப்பு:தெலுங்கு கவிஞர்கள்
பகுப்பு:1892 பிறப்புகள்
பகுப்பு:1984 இறப்புகள்
பகுப்பு:குண்டூர் மாவட்ட நபர்கள்
சிம்லா விமான நிலையம்

**சிம்லா விமான நிலையம்** (Shimla Airport)  இந்தியாவின் இமாச்சலப் பிரதேசம் மாநிலத்தில் *ஜபார்காத்தி* நகரில் அமைந்துள்ளது. இவ்விமான நிலையம் சிம்லா நகரிலிருந்து 22 கிலோமீட்டர்கள் தொலைவில் அமைந்துள்ளது. இதன் பயணிகள் முனையம் 50 பயணிகளைக் கையாளக்கூடிய வசதிகளைக் கொண்டுள்ளது.
*கிங்பிஷ்ஷர்* நிறுவனம் இங்கு சேவை வழங்கி வந்தது. இவ்விமான நிலையம் கடல் மட்டத்திலிருந்து 5,072 அடிகள் (1,546 மீட்டர்கள்) உயரத்தில் இருப்பதால் பாதுகாப்புக் காரணங்களுக்காக இந்திய விமான நிலைய ஆணையம் இங்கிருந்து கிளம்பும் விமானங்கள் 28 பயணிகளை மட்டுமே ஏற்றிக் கொண்டு வரவேண்டும் என்பதால் தனது சேவையை 2012 செப்டம்பருடன் நிறுத்திக் கொண்டது. இவ்விமான நிலையத்தின் அமைவிடம்  ஆகும்.

## சேவைகள்

## மேற்கோள்கள்

பகுப்பு:இந்திய வானூர்தி நிலையங்கள்
போர்பந்தர் விமான நிலையம்

**போர்பந்தர் விமான நிலையம்** (Porbandar Airport)  இந்தியாவின் குஜராத் மாநிலத்தில் போர்பந்தர் நகரில் அமைந்துள்ளது. இது பயணிகள் சேவை மற்றும் இராணுவப் பயன்பாடு ஆகிய இரண்டிற்கும் பயன்படுகின்றது. இவ்விமான நிலையத்தின் புதிய பயணிகள் முனையம் 2008 ஆம் ஆண்டிலிருந்து செயல்படுகின்றது.

## அமைவிடம்
இவ்விமான நிலையம் 278.32 ஏக்கர்கள் நிலப்பரப்பில் அமைந்துள்ளது. விமான நிலைய ஓடு பாதையின் நீளம் 4,500 அடிகள் ஆகும். இவ்விமான நிலையத்தின் அமைவிடம்  ஆகும்.
## சேவைகள்

## மேற்கோள்கள்

பகுப்பு:இந்திய வானூர்தி நிலையங்கள்

பகுப்பு:குசராத்து வானூர்தி நிலையங்கள்‎
பகுப்பு:போர்பந்தர் மாவட்டம்
வட, மத்திய அமெரிக்க மற்றும் கரீபியன் கால்பந்துக் கூட்டமைப்பு

**வட, மத்திய அமெரிக்க மற்றும் கரீபியன் கால்பந்துக் கூட்டமைப்பு** (**Confederation of North, Central American and Caribbean Association Football**, ; ),  பொதுவாக **CONCACAF** என்று அறியப்படுவது ( ) என்பது, பன்னாட்டுக் கால்பந்து சங்கங்களின் கூட்டமைப்பின் ஆறு-கண்டரீதியான கூட்டமைப்புகளில் ஒன்றாகும்.  இது வட அமெரிக்கா, மத்திய அமெரிக்கா மற்றும் கரீபியன் பகுதிகளில் இருக்கும் நாடுகளில் கால்பந்து மேலாண்மை அமைப்பாகும்.  மேலும் மூன்று தென்னமெரிக்க நாடுகளான கயானா, சுரிநாம் மற்றும் பிரெஞ்சு கயானா ஆகியவற்றின் கால்பந்துச் சங்கங்களும் இந்தக் கூட்டமைப்பின் உறுப்பு சங்கங்களாகும்.

இக்கூட்டமைப்பு, இன்றைய வடிவில் செப்டம்பர் 18, 1961, அன்று மெக்சிக்கோ நகரம், மெக்சிகோவில் தோற்றுவிக்கப்பட்டது; இதற்கு முன்னர் இருந்த *வட அமெரிக்க கால்பந்துக் கூட்டமைப்பு* மற்றும் *மத்திய அமெரிக்க மற்றும் கரீபியன் கால்பந்துக் கூட்டமைப்பு* ஆகிய இரண்டையும் ஒன்றிணைத்து இது உருவாக்கப்பட்டது.  இவ்வாறு இது, ஆறு கண்டரீதியான கால்பந்துக் கூட்டமைப்புகளில் ஒன்றாக உருப்பெற்றது.  இதன் முக்கியப் பணிகளாவன: நாடுகளுக்கும், பல்வேறு நாடுகளின் கால்பந்துக் கழகங்களுக்கும் அவற்றுக்குண்டான போட்டிகளை நடத்துவதும், கால்பந்து உலகக்கோப்பைக்கான தகுதிப் போட்டிகளை நடத்துவதும் ஆகும்.  இப்பகுதியில், ஆண்களுக்கான கால்பந்துப் போட்டிகளில் காலாகாலமாக மெக்சிகோ ஆதிக்கம் செலுத்தி வருகிறது; அண்மைக்காலங்களில் *ஐக்கிய அமெரிக்காவும்* முன்னிலை வகிக்கிறது.  இவ்விரண்டு நாடுகளின் அணிகளே, இக்கூட்டமைப்பின் கோப்பையான தங்கக் கோப்பையை ஒருமுறை மட்டும் விடுத்து மற்ற அனைத்து முறையும் வென்றிருக்கின்றன.

## மேலும் பார்க்க
*பன்னாட்டுக் கால்பந்து சங்கங்களின் கூட்டமைப்பு
*ஆசிய கால்பந்துக் கூட்டமைப்பு
*ஆப்பிரிக்க கால்பந்துக் கூட்டமைப்பு
*ஐரோப்பிய கால்பந்து சங்கங்களின் ஒன்றியம்
*தென்னமெரிக்க கால்பந்துக் கூட்டமைப்பு
*ஓசியானியா கால்பந்துக் கூட்டமைப்பு

## குறிப்புதவிகள்

## வெளியிணைப்புகள்
* 
* CONCACAF Statutes
*Confederation of North Central American & Caribbean Association Football, Soccerlens.com. Retrieved 09/10/2010.
* 

பகுப்பு:கால்பந்தாட்ட அமைப்புகள்
பகுப்பு:கரிபியனில் விளையாட்டு
பகுப்பு:கனடாவில் விளையாட்டு
பகுப்பு:ஐக்கிய அமெரிக்காவில் விளையாட்டு